পুলিশে চাকরির কথা বলে প্রতারণা, সুনামগঞ্জে গ্রেফতার ১
পৌনে চার লাখ টাকায় পুলিশে চাকুরি দেয়ার নামে প্রতারণার মামলায় সুনামগঞ্জে  আবদুর রউফ নামের এক প্রতারককে জেলা গোয়েন্দা (ডিবি) পুলিশ গ্রেফতার করেছে।







বৃহস্পতিবার সদর উপজেলার ব্রাম্মণগাঁও গ্রাম থেকে ডিবি পুলিশ তাকে গ্রেফতার করে।
 
আব্দুর রউফ সদর উপজেলার কুরবান নগর ইউনিয়নের বাক্ষ্রণগাঁও গ্রামের আব্দুল মছব্বিরের ছেলে।




গ্রেফতারের বিষয়টি পুলিশ সুপার মো. বরকতুল্লাহ খান যুগান্তরকে নিশ্চিত করে জানান, অন্য প্রতারণার বিষয়েও ডিবি পুলিশের হেফাজতে জিজ্ঞাসাবাদ শেষে তাকে আদালতের মাধ্যমে জেলা কারাগাওে প্রেরণ করা হয়েছে।
জেলা গোয়েন্দা পুলিশের ওসি কাজি মোক্তাদির হোসেন চৌধুরী জানান, ২০১৮ সালের ১৫ ফেব্রুয়ারি জেলার মধ্যনগর থানার বাঘেরপাড়া গ্রামের হতদরিদ্র কৃষক নিবারণ বিশ্বাসের ছেলে রুবেল বিশ্বাসকে পুলিশ কনষ্টেবল পদে চাকুরি পাইয়ে দেয়ার কথা বলে  ৩ লাখ ৯০ হাজার টাকা কৌশলে হাতিয়ে নেন আবদুর রউফ।
ওই টাকা নিয়ে আবদুর রউফ সুনামগঞ্জ থেকে পালিয়ে যায়।
পরবর্তীতে চলতি বছরের ৩০ জানুয়ারি হত দরিদ্র কৃষক নিবারণ বিশ্বাস বাদী হয়ে সুনামগঞ্জ সদর থানায় তার বিরুদ্ধে একটি মামলা দায়ের করেন।

পৌনে চার লাখ টাকায় পুলিশে চাকুরি দেয়ার নামে প্রতারণার মামলায় সুনামগঞ্জে আবদুর রউফ নামের এক প্রতারককে জেলা গোয়েন্দা (ডিবি) পুলিশ গ্রেফতার করেছে।